Diari Oficial de la Generalitat Valenciana


Sumari del DOGV 5876, del 22-10-2008 (2008/12625)

Resolució de 15 d'octubre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient per a la substitució de concessions de transport públic de viatgers d'ús general V-0543/A-13 (Alacant-Tanger), V-1109/A-36 (Alacant-platja de Sant Joan), V-1275/A-44 (Alacant-el Campello), V-2777/A-73 (Carrerada el Fenollar-platja de Sant Joan) i el de substitució i segregació de la concessió U9/1982 (Alcoi-Alacant i filloles) per a la creació de les concessions CVA-025 i CVA-015,
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/12460


Data del document
:   15-10-2008

Organisme emissor
:   Conselleria d'Infraestructures i Transport

Tipus de document
:   Resolució

Resolució de 15 d'octubre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient per a la substitució de concessions de transport públic de viatgers d'ús general V-0543/A-13 (Alacant-Tanger), V-1109/A-36 (Alacant-platja de Sant Joan), V-1275/A-44 (Alacant-el Campello), V-2777/A-73 (Carrerada el Fenollar-platja de Sant Joan) i el de substitució i segregació de la concessió U9/1982 (Alcoi-Alacant i filloles) per a la creació de les concessions CVA-025 i CVA-015, [2008/12608]  
Vist l'expedient de substitució de les concessions de transport públic de viatgers d'ús general V-0543/A-13 (Alacant-Tanger), V-1109/A-36 (Alacant-platja de Sant Joan), V-1275/A-44 (Alacant-el Campello), V-2777/A-73 (Carrerada el Fenollar-platja de Sant Joan) i el de substitució i segregació de la concessió U9/1982 (Alcoi-Alacant i filloles) per a la creació de les concessions CVA-025 i CVA-015, iniciats en virtut de la Resolució d'esta Direcció General de 22 de maig de 1997, i una vegada ha sigut modificat el projecte inicial sotmés a informació pública amb data 18 de juliol de 1997, es creu convenient tornar a posar de manifest els dits projectes inicials abans de la resolució definitiva dels esmentats expedients, a l'efecte que, en el termini de 20 dies, les persones interessades puguen presentar al·legacions.  
De conformitat amb les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública l'expedient de modificació de concessions, per un termini de quinze dies, comptadors de l'endemà de la publicació, perquè les persones interessades puguen fer al·legacions si ho consideren oportú, i podran, si ho desitgen, consultar l'expedient en els servicis centrals de la Direcció General de Transports i Logística (av. de Blasco Ibáñez, 50, 5a planta, de València) i en el Servici Territorial de Transports d'Alacant (av. d'Aguilera, 1, 6a planta, d'Alacant).  
Segon  
Remetre la present resolució al DOCV per a la publicació.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí de l'exercici de qualsevol altra acció que s'estime oportuna.  
València, 15 d'octubre de 2008.- El director general de Transports i Logística: Vicente Dómine Redondo.